ORDE do 5 de maio de 2011 pola que se modifica a Orde do 4 de xaneiro de 2011 pola que se convocaban axudas para a promoción, produción e edición do libro galego, no que se refire á materialización dos grandes proxectos editoriais.
Consellería de Cultura e Turismo — III. Outras disposicións — 26/05/2011

Con data 10 de xaneiro de 2011 (DOG n.º 5) publicouse a orde desta consellería do 4 de xaneiro de 2011 pola que se convocaban axudas para a promoción, produción e edición do libro galego, no que se refire á materialización dos grandes proxectos editoriais.
No artigo 9.2.º da orde modificada facíase constar como límite de xustificación da primeira anualidade «antes do 1 de novembro de 2011», e no artigo 9.3.º da segunda anualidade «antes do 1 de novembro de 2012».
Esta circunstacia impediría que os gastos producidos nos dous últimos meses do ano se puidesen incluír na xustificación da orde. Por outra banda, dada a proximidade da data anteriormente prevista (1 de novembro de 2011) no peche do exercicio orzamentario dificultaría a comprobación da documentación presentada para a tramitación das correspondentes concesións de axudas así como, de ser o caso, a emenda de posibles erros que fose preciso realizar.
Cómpre, como consecuencia do indicado, que as datas de xustificación varíen, de xeito que o prazo de xustificación da primeira anualidade quede fixado entre o 15 de febreiro e o 15 de marzo de 2012; pola súa vez, a data de xustificación da segunda anualidade quedaría fixada entre o 15 de febreiro e o 15 de marzo de 2013, sen máis modificacións no restante contido.
Engádese un artigo, establecendo pagamentos anticipados, de acordo ao artigo 63 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño de subvencións de Galicia.
Visto o anterior,
Artigo 1.
Imputación orzamentaria e contía
.
O artigo 2.1.º da orde modificada queda redactado do seguinte xeito:
1. As axudas concederanse con cargo á aplicación orzamentaria 11.04.432A.770.0 dos orzamentos xerais da Comunidade Autónoma de Galicia para 2011, por un importe de 19.400 euros en calidade de anticipos, con cargo aos orzamentos de 2012 por un importe de 77.600 euros, e con cargo aos orzamentos de 2013 por un importe de 97.000 euros.
O resto do citado artigo permanece sen variacións.
Artigo 2.
Xustificación e pagamento
.
Modíficase o artigo 9.2.3 da Orde do 4 de xaneiro de 2011, que queda redactado do seguinte xeito:
1. A contía correspondente á primeira anualidade librarase unha vez rematado o prazo de xustificación, que terá que realizarse entre o 15 de febreiro e o 15 de marzo de 2012, tras a aceptación tácita ou expresa por parte das persoas beneficiarias e da entrega dunha copia do contrato asinado co autor ou autores, se for o caso, contrato que terá data posterior á publicación desta orde no DOG.
2. Para o pagamento da segunda anualidade debe presentarse entre o 15 de febreiro e o 15 de marzo de 2013 o correspondente número de exemplares da obra subvencionada.
O resto do artigo 9 da orde mencionada permanece sen variacións.
Artigo 3.
Pagamento anticipado
.
De acordo co establecido no artigo 63 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, poderase facer efectivo, en concepto de anticipo, ata o 10% do total da contía correspondente a cada entidade, logo de solicitude, que deberá presentarse no prazo dun mes contado desde a notificación da resolución da subvención.
Disposición derradeira primeira.
Facúltase o director xeral do Libro, Bibliotecas e Arquivos para ditar, no ámbito das súas competencias, as resolucións precisas para o desenvolvemento desta orde.
Disposición derradeira segunda.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de maio de 2011.